**Oznámenie o podávaní žiadostí o prijatie dieťaťa NA PREDPRIMÁRNE VZDELÁVANIE**

**v zriaďovateĽskej pôsobnosti mesta Trenčín   pre školský rok 2022/2023**

V súlade s § 59 ods. 3 zákona č. 245/2008 Z.z. o výchove a vzdelávaní ( školský zákon ) a o zmene a doplnení niektorých zákonov v znení neskorších predpisov oznamujeme  termín, spôsob a miesto podávania žiadostí na školský rok 2022/2023:

**Termín podávania žiadostí: 4. mája - 5.mája 2022**

**Spôsob podávania žiadostí:**

* osobne v materskej škole v dňoch:

**4.5.2022 8:00h – 12:00 h**

**5.5.2022 10:00 h – 16:00 h**

* poštou alebo kuriérom na adresu MŠ,
* e-mailom alebo odoslaním naskenovaného tlačiva prostredníctvom e-mailu,
* prostredníctvom elektronického podania doručeného do elektronickej schránky MŠ alebo elektronického dokumentu, ktorý je autorizovaný kvalifikovaným elektronickým podpisom,
* osobná prítomnosť detí pri úkonoch súvisiacich s prijímaním na predprimárne vzdelávanie sa riadi aktuálne účinnými vyhláškami Úradu verejného zdravotníctva Slovenskej republiky.

**Miesta podávania žiadostí:** MŠ Šafárikova 11, MŠ Šmidkeho 12, MŠ L. Novomeského 11, MŠ Legionárska 37, MŠ Stromová 3, MŠ Soblahovská 6, MŠ 28. októbra 7, MŠ Švermova 24, MŠ M. Turkovej 5, MŠ Považská 1, MŠ Opatovská 39, MŠ Kubranská 20, MŠ Niva 9,

MŠ Medňanského 34, MŠ Na dolinách 27, MŠ Pri parku 16.

V prípade podania žiadosti o prijatie dieťaťa do viacerých materských škôl, žiadame zákonných zástupcov, aby pri prijatí dieťaťa do jednej materskej školy, upovedomili všetky ostatné materské školy, do ktorých tiež podali žiadosť.

Na predprimárne vzdelávanie sa prijíma dieťa od troch rokov veku, výnimočne možno prijať dieťa od dovŕšenia dvoch rokov veku. Pre dieťa, ktoré dosiahne päť rokov veku do 31. augusta 2022 je predprimárne vzdelávanie povinné a bude prednostne prijaté do spádovej materskej školy kde má adresu trvalého pobytu. Dieťa sa do materskej školy prijíma na základe písomnej žiadosti rodiča/zákonného zástupcu (príslušné tlačivo „Žiadosť o prijatie dieťaťa do MŠ“ je dostupné v každej materskej škole, na webovej stránke mesta, webovej stránke MŠ). Zákonní zástupcovia spolu s písomnou žiadosťou o prijatie dieťaťa do materskej školy predkladajú aj potvrdenie o zdravotnom stave dieťaťa od všeobecného lekára pre deti a dorast, ktoré musí obsahovať aj údaj o povinnom očkovaní. Ak ide o dieťa so špeciálnymi výchovno-vzdelávacími potrebami, zákonný zástupca predkladá spolu so žiadosťou o prijatie dieťaťa do materskej školy aj vyjadrenie príslušného školského zariadenia výchovného poradenstva a prevencie.

 **Ostatné podmienky prijímania detí na predprimárne vzdelávanie do MŠ:**

Riaditeľ Materskej školy, Stromová 3, Trenčín po dohode so zriaďovateľom určuje ostatné podmienky prijímania detí na predprimárne vzdelávanie do materskej školy.

**Vydávanie rozhodnutí**

Riaditeľ materskej školy vydá rozhodnutie o prijatí alebo neprijatídieťaťa do materskej školy **do 30. júna 2022.**